Väga nõus postitusega! Selline jaotus -  "väärtuslikumad" ja "vähemväärtuslikumad" inimesed kajab vastu ka nende inimeste hoiakutest, kes püüavad prostitutsioonist rääkida valguses "amet nagu iga teinegi" - legaliseerime, tore, vahva! Sest millest muust kõneleb arvamus, et olevat olemas üks aus ja väärikas ja eelkõige vajalik amet, mida miskipärast peavad tegema alati mingid "teised", kas siis tüdrukud Ida-Virumaalt või Taist, aga minu tütar, naine, ema või õde mitte - (hoidku jumal, kuidas te sellisele mõttele tulete?) Antud postituse mõte väljendab minu  arvates seda, mida olen justnimelt prostitutsiooni legaliseerimist pooldavate inimeste pröökeid kuulates tihti mõelnud - et tegelikult ju eksisteerib selline üleüldine nähtus nagu inimsus, inimeseks-olemine, valu ja kannatuste tundmine ja mõtelda-oskamine, nähtus, et sina oled põhiolemuselt samasugune kui mina, ehkki võimetes, väärtustes ja isiksuses võib olla väga suuri erinevusi. Ja ei ole "teisi", kes on miskipärast vähem väärt. Selleks, et seda teada saada, tuleb muidugi neid "teisi" mõnikord lähedalt  näha